Nurly Shahirah Azman

Nurly Shahirah Azman (5 September 2002 – 9 Jun 2025) ialah seorang mahasiswi jurusan Pendidikan Khas di Universiti Pendidikan Sultan Idris (UPSI), dan seorang hafizah yang telah menghafaz 30 juzuk Al-Quran. Beliau tragis terkorban dalam kemalangan bas di Gerik, Perak. Pemergian Allahyarhamah menyentuh ramai pihak bukan sahaja kerana usia mudanya, tetapi juga dedikasinya dalam agama serta ketulusan spirit akademiknya. https://www.malaymail.com/news/malaysia/2025/06/29/stop-exploiting-her-name-family-forced-to-cordon-off-upsi-crash-victims-grave-amid-surge-in-superstition-seekers-supernatural-claims/182095

 Latar belakang 
Nurly Shahirah binti Azman dilahirkan pada 5 September 2002. Beliau berasal dari Malaysia dan menuntut di Universiti Pendidikan Sultan Idris (UPSI) dalam bidang Pendidikan Khas. Beliau menjadi inspirasi kepada rakan-rakan dan komuniti kerana sifatnya yang rajin dan mesra.

 Hafazan dan legasi 
Dikenali sebagai seorang hafizah yang menghafaz sepenuhnya 30 juzuk Al-Quran, beliau mewariskan sebuah naskhah tulisan tangan Al-Quran yang menjadi tumpuan orang ramai dari seluruh negara. Tulisan tangan itu dikunjungi dan dipuji oleh orang ramai, termasuk oleh Yang di-Pertuan Muda Terengganu yang datang mencemar duli ke kediaman keluarga arwah. https://cikgudigital.my/nurly-shahirah-azman-upsi/ selain itu, beberapa Menteri Kabinet Kerajaan Persekutuan turut hadir untuk melihat sendiri naskhah tulisan tangan Al-Quran yang ditulis oleh arwah dan memberikan sedikit sumbangan kepada keluarga mangsa untuk meringankan beban kehidupan.

 Tragedi kemalangan 

Pada 9 Jun 2025, sebuah bas membawa pelajar UPSI terbabas dalam kemalangan tragik di Jalan Raya Timur–Barat berhampiran Tasik Banding, Gerik, Perak. Bas tersebut terbabit dalam perlanggaran dengan sebuah Perodua Alza sebelum terbalik. Seramai 15 pelajar termasuk Nurly Shahirah terkorban. https://en.wikipedia.org/wiki/2025_Gerik_bus_crash

 Reaksi masyarakat, penghormatan dan insiden selepas kematian 
Keluarga menzahirkan kesedihan mendalam dan menghargai simpati awam. Mangsa dikafankan dan dikebumikan di Tanah Perkuburan Islam Kampung Gong Pasir, Kerandang, Terengganu. Pusara Nurly telah ditutup dengan halangan oleh keluarganya bagi mengelakkan orang ramai melakukan amalan khurafat dan demi menjaga kesucian tanah perkuburan. https://www.malaymail.com/news/malaysia/2025/06/29/stop-exploiting-her-name-family-forced-to-cordon-off-upsi-crash-victims-grave-amid-surge-in-superstition-seekers-supernatural-claims/182095

 Respons Kerajaan Malaysia 
Setelah kejadian nahas bas pelajar UPSI berlaku di Gerik, Perak pada 9 Jun 2025, kerajaan Malaysia menunjukkan reaksi menyeluruh dan segera bagi menyalurkan bantuan, menguatkuasakan siasatan, serta membendung sebarang tindakan yang boleh menjejaskan sensitiviti masyarakat. Perdana Menteri Malaysia, Dato Seri Anwar Ibrahim, telah mengarahkan Kementerian Pendidikan Tinggi untuk mengambil alih koordinasi bantuan bagi keluarga mangsa, sambil menyuarakan rasa sedih dan takziah yang mendalam terhadap kehilangan besar ini. https://www.bernama.com/en/general/news.php?id=2431999

Kementerian Pembangunan Wanita, Keluarga dan Masyarakat turut tampil dengan jabatan kebajikan yang dikerahkan ke lapangan serta menyediakan bantuan psikososial melalui solat hajat dan kaunseling emosi kepada keluarga mangsa. https://www.malaymail.com/news/malaysia/2025/06/09/gerik-bus-crash-ministry-to-provide-psychosocial-aid-to-families-of-15-upsi-students-killed/179764

Pasukan petugas khas ditubuhkan oleh Polis Diraja Malaysia (PDRM) bersama agensi keselamatan jalan raya seperti MIROS, JPJ dan APAD bagi menyiasat sebab musabab tragedi secara menyeluruh dan bersumber. https://www.malaymail.com/news/malaysia/2025/06/09/police-to-form-task-force-to-probe-fatal-upsi-students-bus-crash-in-gerik-says-bukit-aman-traffic-director/179735

Penilaian teknikal juga dijalankan oleh Kementerian Pengangkutan dan PUSPAKOM berkenaan sistem brek bas, dan hasil siasatan awal mendapati komponen brek adalah berfungsi sepenuhnya ketika kejadian berlaku. https://www.sinardaily.my/article/727990/focus/national/gerik-crash-transport-ministry-probes-claim-by-bus-driver-of-malfunction-brake-system---lokehttps://www.thestar.com.my/news/nation/2025/06/14/gerik-bus-crash-puspakom-report-confirms-bus-brakes-were-functional

Dalam mesyuarat Kabinet berikutnya, Menteri Pengangkutan membentangkan laporan awal dan mencadangkan penambahbaikan peraturan keselamatan pengangkutan awam serta penguatkuasaan lebih ketat ke atas operator bas dan pemandu. https://www.malaymail.com/news/malaysia/2025/07/21/transport-ministry-to-tighten-bus-safety-rules-for-broader-enforcement-after-fatal-upsi-crash-says-fahmi/184639

Sementara itu, Menteri di Jabatan Perdana Menteri (Hal Ehwal Agama), Datuk Dr Mohd Na’im Mokhtar, tampil menegur amalan khurafat dan tidak beretika seperti pengambilan tanah kubur untuk 'berkat'. Beliau menegaskan bahawa kawasan perkuburan mesti dihormati sebagai tempat peringatan dan kesedaran, bukan tempat mencari keberkatan ataupun populariti. https://buzzkini.my/trending/2025/06/30/tular-ada-individu-ambil-tanah-kubur-arwah-nurly-shahirah-ini-respon-menteri-agama/

 Rujukan